|  |
| --- |
| PATVIRTINTA  Šilutės rajono savivaldybės administracijos direktoriaus 2005 m. balandžio 5 d. įsakymu Nr. A1-266  1 priedas  1 a forma |

|  |  |  |  |  |
| --- | --- | --- | --- | --- |
| PRITARTA  Gimnazijos tarybos 2024 m. sausio 9 d. protokolu Nr.1 |  | PRITARTA  Šilutės rajono savivaldybės mero 2024 m. vasario 28 d. potvarkiu Nr. M1-116 |  | PATVIRTINTA  Gimnazijos direktoriaus 2024 m. vasario 29 d. įsakymu Nr. V1-15 |

ŠILUTĖS R. VAINUTO GIMNAZIJOS   
2024-2026 METŲ STRATEGINIS VEIKLOS PLANAS

|  |  |
| --- | --- |
| Asignavimų valdytojas | Šilutės r. Vainuto gimnazija 190697735 |
|  |

|  |  |
| --- | --- |
| Misija: | Teikti kokybišką ikimokyklinį, priešmokyklinį, pradinį, pagrindinį ir vidurinį ugdymą, atsižvelgiant į kiekvieno mokinio gebėjimus, poreikius, siekiant kiekvieno mokinio pažangos, ruošti jį tolesniam sėkmingam mokymuisi ir savarankiškam gyvenimui šiuolaikinėje visuomenėje. |

|  |
| --- |
| Situacijos analizė |
| Išorinės aplinkos analizė: |
| Politiniai – teisiniai veiksniai. Pagrindiniai gimnazijos veiklą reglamentuojantys dokumentai yra LR Konstitucija, LR Švietimo įstatymas, Lietuvos higienos norma HN 21:2017 „Mokykla vykdanti bendrojo ugdymo programas. Bendrieji sveikatos saugos reikalavimai“, Lietuvos higienos norma HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, ikimokyklinio, priešmokyklinio, pradinio, pagrindinio ir vidurinio ugdymo bendrosios programos, Šilutės r. savivaldybės 2015-2024 m. strateginis plėtros planas, Lietuvos Respublikos Seimo patvirtintas darbo kodeksas ir Lietuvos Respublikos vyriausybės 2017 m. birželio 21 d. nutarimas Nr. 496 „Dėl Lietuvos Respublikos darbo kodekso įgyvendinimo“, LR vyriausybės nutarimai, švietimo, mokslo ir sporto ministro įsakymai, kiti teisės aktai. Šilutės rajono savivaldybės tarybos 2022 m. balandžio 28 d. sprendimu Nr. T1-1009 Šilutės r. Katyčių pagrindinė mokykla reorganizuota į Šilutės r. Vainuto gimnazijos Katyčių skyrių. |
| **Ekonominiai veiksniai.** Skirtų lėšų pagal mokymo lėšų apskaičiavimo metodiką gimnazijai pakanka 89 proc., Katyčių skyriui - 93 proc. Gimnazijoje mokinių skaičius pakankamai stabilus – 2022 metais mokėsi 207 mokiniai, 2023 metais rugsėjo 1 d. – 197.Gimnazijos Katyčių skyriuje 2022 m. mokėsi 116 mokinių, 2023 metais rugsėjo 1 d. – 106.Gimnazija yra apsirūpinusi vadovėliais ir kitomis mokymo priemonėmis. Modernizavimo procesas dėl lėšų yra pakankamas. Projektų lėšomis atnaujintas gimnazijos sporto aikštynas, įrengtos ikimokyklinio ugdymo grupės patalpos. Įgyvendintas gimnazijos pastato atnaujinimas pagal projektą „Vainuto gimnazijos pastato atnaujinimas sumažinant energijos sunaudojimo sąnaudas“, baigta katilinės rekonstrukcija pagal projektą „Vainuto vidurinės mokyklos šildymo sistemos atnaujinimas panaudojant atsinaujinančius energijos šaltinius“. 2020 metais Šilutės rajono savivaldybė baigė įgyvendinti projektą „Edukacinių erdvių sukūrimas Šilutės r. Vainuto gimnazijoje“. Šilutės rajono savivaldybės taryba 2016 m. liepos 28 d. pritarė projekto „Atsinaujinančių energijos išteklių panaudojimas (saulės) Šilutės r. Vainuto gimnazijoje“. Gimnazijai 2020 metais baigus įgyvendinti šį projektą ženkliai sumažėjo išlaidos už elektros suvartojimą. Įgyvendinti projektai „Išmaniosios klasės įrengimas“ 1-4 ir 5-8 klasėse, Katyčių skyriuje 1-4 klasėse. Gautos priemonės 1-4 ir 5-8 klasių mokiniams pagal ES projektą „Mokyklų aprūpinimas gamtos ir technologinių mokslų priemonėmis“. Katyčių skyriuje, vykdant Europos socialinio fondo lėšomis finansuojamą projektą „Kokybės krepšelis“, įsigyta įranga hibridiniam mokymui(si): išmanusis ekranas su garso sistema ir vaizdo kamera, vaizdo konferencinė įranga (7 vnt.), laboratorinės priemonės fizikos, chemijos ir biologijos kabinetams. Šilutės rajono savivaldybės administracija skyrė finansavimą sporto salės langų apsaugų nuo dužimo įrengimui. Vainuto bendruomenės laimėtų projektų lėšomis įrengta lauko vaikų poilsio ir žaidimų aikštelė, įsigyti 8 komplektai tautinių žemaitiškų rūbų vaikinams ir 16 vienetų liemenių merginoms. 2021 metais įsigyti baldai muzikos kabinetui, iš NŠA gauti nešiojami kompiuteriai: gimnazijoje 17 vnt., Katyčių skyriuje 10 vnt., iš savivaldybės - metalo tekinimo staklės (1 vnt.), treniruokliai (dviratis ir kompleksinis treniruoklis). 2022 m. įsigyti baldai dailės kabinetui, Ztool kėdės su vežimėliu lauko klasei, projektoriai (3 vnt.), mobilios įkrovimo spintos 30 planšečių vienetų (2 vnt.) gimnazijai ir Katyčių skyriui. 2023 m. Šilutės rajono savivaldybės administracija patikėjimo teise perdavė Vainuto gimnazijai mokyklinius autobusus: M3 klasės Mercus MB Sprinter (gimnazijai) ir Iveco Daily 50C18 (Katyčių skyriui). 7 klasės mokiniai dalyvavo Delfi - Ateities klasė projekte ir laimėjo EECO-EPSON interaktyvios įrangos komplektą (vertė 6872,80 Eur.). Pagal projektą Ed Tech iš Nacionalinės švietimo agentūros gauta ekranas, nešiojamas kompiuteris, monitorius, bevielė klaviatūra, pelė (3 komplektai: 2 - gimnazijai, 1 – skyriui). Įsigytos gimnazijoje mokyklinės kėdės (24 vnt.), interaktyvūs ekranai (2 vnt.), kompiuterio ausinės (10 vnt.), grožinė literatūra (54 vnt.), tekstilinė foto sienelė, žaliuzės (3 kabinetams), skyriuje spausdintuvas Workcentre 3335, minkštasuolis. Skirtas papildomas finansavimas neformaliajam vaikų ugdymui (NVŠ).  Steigiant Vaikų dienos centrą gimnazijos patalpose, pritaikytos patalpos neįgaliesiems: įrengtas pandusas, pakeistos lauko durys, įrengtas sanitarinis mazgas, įrengtos poilsio ir ugdymosi erdvės su baldais, sėdmaišiais, oro ritulio stalu, interaktyviomis grindimis, IT įranga. Savo darbo jėgomis įrengta ir išklota 350 m2 automobilių stovėjimo aikštelė.  Šiuo metu gimnazija yra pilnai renovuota. Gamtamokslinės laboratorijos, kurioje vyksiančios veiklos būtų orientuotos į 7, 8, I-IV klasių gamtos mokslų ugdymo programų papildymą ir praplėtimą, įrengimas padidintų mokinių ugdymo kokybę ir pasiekimus, paskatintų susidomėjimą gamtos mokslais. Siekiame praplėsti lauko edukacines erdves. Reikalingas garažas 3 mokyklinių autobusų saugiam laikymui. Taip pat reikalinga sutvarkyti pagrindinio įvažiavimo į gimnaziją kelio atkarpą, kuri kelia pavojų mokinių ir darbuotojų saugumui. |
| **Socialiniai veiksniai.** Nuo 2022 m. rugsėjo 1 d. gimnazija turi Šilutės r. Vainuto gimnazijos Katyčių skyrių. Skyriuje teikiamas ikimokyklinis, priešmokyklinis, pradinis ir pagrindinis ugdymas. Gimnazija, kaip ir dauguma šalies mokyklų, jaučia migraciją, gimstamumo mažėjimą. Gimnazijoje siekiama užtikrinti galimybes naudotis aukštos kokybės švietimo paslaugomis, suteikiant jiems lygias galimybes, patenkinant ugdymosi, saviraiškos, saugumo bei geros savijautos poreikius. Tačiau juos atliepiant, susiduriama ir su nemažais iššūkiais. Kai kuriose šeimose išsilavinimas nėra vertybė, todėl yra didelis poreikis dirbti ne tik su vaikais, bet ir su šeimomis. Dalis šeimų neturi ateities vizijos, mažos pajamos dėl menkos darbo pasiūlos ir minimalaus atlyginimo. Komplikuoti santykiai ir bendravimas šeimose, vaikų auklėjimo kultūra. Dėl tėvų skyrybų ar mirties gyvena nepilnose šeimose: gimnazijoje 27,9 proc. mokinių, skyriuje – 19,8 proc. Mokinių, kurių vienas iš tėvų laikinai ar nuolat dirba užsienyje gimnazijoje yra 4,1 proc., skyriuje - 10,2 proc. Gimnazijoje mokosi 4 mokiniai iš Ukrainos karo pabėgėlių šeimų, skyriuje 3 mokiniai sugrįžę iš užsienio. Gimnazijoje mokosi 11,7 proc. specialiųjų ugdymosi poreikių turinčių mokinių, skyriuje - 14,2 proc. Dėl sunkios šeimų socialinės, ekonominės padėties, nedarbo, socialinių įgūdžių stokos nemokamą maitinimą gauna: gimnazijos 3-8, I-IV klasėse – 28,3 proc. mokinių, skyriaus 3-8, 10 klasėse – 39 proc.  Gimnazijoje ir skyriuje didelis dėmesys skiriamas prevencinei veiklai. Įgyvendinamos socialinių įgūdžių formavimo programos. Kasmet organizuojamos vasaros poilsio stovyklos į kurias įtraukiami ir socialiai remtini vaikai. Gimnazijoje įgyvendinami projektai į kuriuos stengiamasi įtraukti didesnę dalį gimnazijos bendruomenės narių.  Didžioji dauguma mokinių (gimnazijoje – 68 proc., skyriuje – 82 proc.) yra pavežami pagal sudarytus lanksčius grafikus. Reikia spręsti mokinių įsitraukimo į neformaliojo švietimo veiklas, jų dalyvavimo gimnazijos renginiuose, konsultacijų lankymo problemas. Neformaliojo švietimo veiklose pagal pomėgius ir gebėjimus dalyvauja 75,9 proc. 1-8, I-IV klasių mokinių, skyriuje - 98,7 proc. 1-8, 10 klasių mokinių. Mokiniai, kurie atvyksta į gimnaziją autobusu, taip pat turi galimybę dalyvauti neformaliojo švietimo veiklose. Gimnazijoje du kartus per savaitę papildomai vežami mokykliniais autobusais. Smurtinių atvejų gimnazijoje ir skyriuje neužfiksuota. Gimnazija dalyvauja sveikatą stiprinančių mokyklų veikloje. Maistas mokiniams gaminamas gimnazijoje ir skyriuje, todėl mokiniai turi galimybę valgyti šiltą maistą.  Gimnazijai tenka svarbus vaidmuo – sudaryti sąlygas mokinių socializacijai. Gimnazijoje veikia Vainuto bendruomenės vaikų dienos centras, kurį lanko 20 mokinių. |
| Technologiniai veiksniai. Informacinis raštingumas yra neatsiejama kiekvieno šiuolaikinio žmogaus dalis, o IKT daro didelę įtaką ugdymo procesui. Gimnazija yra gerai apsirūpinusi IKT priemonėmis, todėl vienas iš pagrindinių uždavinių, paveikiai jas naudoti ir taikyti praktinėje veikloje. Informacinių technologijų išteklius praturtino projekto „Edukacinių erdvių sukūrimas Šilutės r. Vainuto gimnazijoje“ įgyvendinimas, ES projektas „Mokyklų aprūpinimas gamtos ir technologinių mokslų priemonėmis“. Gimnazijoje 1-8 ir I-IV klasėse mokiniui tenka 0,7 kompiuterio/planšetės, 5-8 ir I-IV klasėse 0,9 kompiuterio/planšetės, I-IV klasėse 1,9 kompiuterio/planšetės, 1-4 klasėse – 0,9 kompiuterio/planšetės. Katyčių skyriuje 1-8, 10 klasėse mokiniui tenka 0,8 kompiuterio/planšetės, 5-8, 10 klasėse 1 kompiuteris/planšetė, 1-4 klasėse 0,8 kompiuterio/planšetės. Kompiuterizuojamas gimnazijos ir skyriaus valdymas. Gimnazijoje veikia 100 Mbps ir daugiau duomenų perdavimo spartos plačiajuostis internetinis ryšys, visose gimnazijos patalpose veikia belaidis Wifi interneto ryšys, bibliotekoje įdiegta programa MOBIS. Katyčių skyriuje veikia iki 100 Mbps interneto ryšys. Visiems mokytojams sukurtos kompiuterizuotos darbo vietos su interneto prieiga, visi mokomieji kabinetai aprūpinti projektoriais ir ekranais arba didelės įstrižainės televizoriais. Gimnazijoje mokytojai naudojasi penkiomis interaktyviomis lentomis, penkiais interaktyviais ekranais, dvejomis dokumentų kameromis, nemokomomis kopijavimo ir spausdinimo paslaugomis. Kaupiama ir turtinama mokomųjų kompiuterinių programų bazė. Informacija apie mokinius pateikiama elektroniniame TAMO dienyne, ikimokyklinio ugdymo vaikų apskaitai naudojamas „Mano dienynas“. Nuo 2020 metų gimnazija ir Katyčių skyrius mokymui ir mokymuisi naudoja Microsoft Office 365 debesies technologija paremtą sistemą ir Microsoft Teams programą.  Gimnazija ir Katyčių skyrius nuo 2020 m. naudojasi elektronine dokumentų valdymo sistema „Kontora“. |
| Vidinės aplinkos analizė: |
| Teisinė bazė. Gimnazijos veiklą reglamentuoja gimnazijos nuostatai, patvirtinti Šilutės rajono savivaldybės tarybos 2022 m. balandžio 28 d. sprendimu Nr. T1-1009, Šilutės r. savivaldybės tarybos sprendimai, mero potvarkiai. Veikla organizuojama vadovaujantis gimnazijos direktoriaus įsakymais, parengtais ir direktoriaus patvirtintais aprašais, tvarkomis ir taisyklėmis. |
| Organizacinė struktūra. Vainuto gimnazija teikia ikimokyklinį, priešmokyklinį, pradinį, pagrindinį ir vidurinį ugdymą, Katyčių skyrius - ikimokyklinį, priešmokyklinį, pradinį ir pagrindinį ugdymą. Specialiųjų ugdymosi poreikių mokiniai mokosi pagal jiems pritaikytas ir individualizuotas programas. Vainuto gimnazijoje veikia biblioteka (16597 egzempliorių knygų fondas) ir 20 vietų skaitykla. Dirbama kabinetine sistema. Gimnazijoje yra visų mokomųjų dalykų kabinetai. Gimnazijoje įgyvendinama 15 neformaliojo švietimo programų, skyriuje - 16. Paskirstytos direktoriaus pavaduotojų ugdymui, ūkvedžio veiklos sritys. Yra buhalterija. Gimnazijai vadovauja direktorius, kuriam pataria metodinė taryba. Gimnazijoje veikia šios savivaldos institucijos – Gimnazijos taryba, Mokytojų taryba, Mokinių taryba. |
| Žmogiškieji ištekliai. Gimnazijoje dirba 52 darbuotojai. Iš jų 32 pedagoginiai darbuotojai: 27 mokytojai, socialinis pedagogas, logopedas-specialusis pedagogas, specialusis pedagogas, direktorius, direktoriaus pavaduotojai ugdymui. 15 mokytojų turi mokytojo metodininko, 5 vyresniojo mokytojo, 6 mokytojo kvalifikacines kategorijas, 1 neatestuotas. 32 pedagoginiai darbuotojai yra specialistai, 31 turi pedagoginę kvalifikaciją. 4 mokytojai yra pensinio amžiaus. Visiems pedagoginiams darbuotojams sudarytos sąlygos kvalifikacijai kelti. Vidutiniškai vienas mokytojas tobulino kvalifikaciją 9 dienas per metus. Psichologinę pagalbą teikia Šilutės vaiko gerovės ir globos centro psichologas pagal Europos sąjungos struktūrinės paramos „Europos socialinis fondas +“ projektą „Kompleksinės paslaugos (KOPA).  Katyčių skyriuje dirba 33 darbuotojai. Iš jų 22 pedagoginiai darbuotojai: 19 mokytojų, socialinis pedagogas-logopedas, specialusis pedagogas, direktoriaus pavaduotojas ugdymui. 21 darbuotojas turi pedagoginę kvalifikaciją. 1 pedagoginis darbuotojas mokosi. 7 mokytojai turi mokytojo metodininko, 6 vyresniojo mokytojo, 5 mokytojo kvalifikacinę kategoriją, 1 neatestuotas. Vidutiniškai vienas pedagoginis darbuotojas tobulino kvalifikaciją 6 dienas per metus. 1 mokytojas yra pensinio amžiaus. Gimnazijoje ir skyriuje dirba visuomenės sveikatos priežiūros specialistas, karjeros specialistas, 4 mokytojo padėjėjai, 2 ikimokyklinio ugdymo mokytojo padėjėjai, 2 priešmokyklinio ugdymo mokytojo padėjėjai. |
| Planavimo sistema. Gimnazijos darbo grupės ruošia strateginį planą 3 kalendoriniams metams, ugdymo planą mokslo metams, metų veiklos planą kalendoriniams metams. Strateginis gimnazijos planas koreguojamas kasmet. Planuojama gimnazijos tarybos, mokytojų tarybos, metodinė, mokinių tarybos veikla, veiklos kokybės įsivertinimas, ugdymo priežiūra, Vaiko gerovės komisijos veikla, mokytojų kvalifikacijos tobulinimo programa, gimnazijos ir šeimos bendradarbiavimo programa, ūkinė veikla. Planai detalizuojami mėnesiui. Planavimui naudojama gimnazijos veiklos įsivertinimo metu apibendrinta informacija, metodinės tarybos apibendrinti siūlymai. Mokytojai rengia dėstomų dalykų, modulių ilgalaikius planus, klasių vadovų, neformaliojo švietimo programas 1-8, I ir II klasėse metams, III ir IV klasėse dvejiems mokslo metams, kuriuos koreguoja pagal poreikį. |
| Finansiniai ištekliai. Gimnazijos finansinius išteklius sudaro: valstybės biudžeto lėšos (mokymo lėšos), savivaldybės biudžeto lėšos, kitos dotacijos, pedagoginių darbuotojų skaičiaus optimizavimo lėšos, projektų lėšos, paramos lėšos, pajamos už papildomai teikiamas paslaugas (nuoma ir kt.), gimnaziją remiančių asmenų pajamų mokesčio 1, 2 proc. lėšos.  Gimnazijos finansinių išteklių finansinė apskaita tvarkoma, vadovaujantis LR Vyriausybės patvirtintais įstatymais ir norminiais aktais bei išlaidų sąmatose patvirtinta išlaidų klasifikacija pagal valstybės funkcijas, išlaidų straipsnius, finansavimo šaltinius, programas ir priemones. Finansinei apskaitai tvarkyti naudojama valdymo ir apskaitos informacinė sistema „Biudžetas VS“. Darbo laiko apskaitos žiniaraštis pildomas programa „Progra“. |
| Ryšių sistema, informacinės ir komunikavimo sistemos. Gimnazijoje yra 166 kompiuteriai/ planšetės. Iš jų: 42 planšetiniai kompiuteriai, 36 nešiojami kompiuteriai, 33 mini kompiuteriai, 19 virtualių kompiuterizuotų darbo vietų informacinių technologijų kabinete, 36 stacionarūs kompiuteriai. Visi kompiuteriai prijungti prie interneto. 2021 metais gimnazijoje įrengtos 3 belaidžio interneto ryšio zonos, pagal projekto „Saugios elektroninės erdvės vaikams kūrimas“ įgyvendinimą. Iš viso yra 9 Wifi prieigos taškai. Gimnazijoje komunikacijai naudojamos 4 elektroninio pašto dėžutės, 3 laidiniai, 3 mobilaus ryšio telefonai.  Katyčių skyriuje yra 90 kompiuterių/ planšečių. Iš jų: 31 planšetinis kompiuteris, 28 nešiojami kompiuteriai, 14 mini kompiuterių, 17 stacionarių kompiuterių. Skyriuje įrengtos 2 belaidžio interneto ryšio zonos, pagal projekto „Saugios elektroninės erdvės vaikams kūrimas“ įgyvendinimą. Iš viso yra 5 Wifi prieigos taškai. Skyriuje komunikacijai naudojamos 4 elektroninio pašto dėžutės, 2 laidiniai telefonai.  Mokytojai turi ir naudojasi asmeninėmis e-pašto dėžutėmis, TAMO dienynu, platforma Office 365. Naudojamasi mokinių ir pedagogų registrais, švietimo valdymo informacine sistema (ŠVIS), duomenų perdavimo sistema KELTAS, dokumentų valdymo sistema „Kontora“. Informacija apie gimnazijos veiklą skelbiama interneto svetainėje ([www.vainutas.silute.lm.lt](http://www.vainutas.silute.lm.lt)), socialinio tinklo Facebook puslapiuose „Vainuto gimnazija“ ir „Šilutės r. Vainuto gimnazijos Katyčių skyrius“. Informacija gimnazijos bendruomenei skelbiama ir didelės įstrižainės televizoriuje foje. Veikia elektroninis skambutis. |
| Vidaus darbo priežiūra. Gimnazijos ir Katyčių skyriaus darbą reglamentuoja Vainuto gimnazijos nuostatai, darbo tvarkos taisyklės, personalo pareigybių aprašymai, vidaus kontrolės politika. Darbo grupės vykdo gimnazijos veiklos kokybės įsivertinimą. Rengiamas metų pedagoginės veiklos priežiūros planas. Gimnazijoje ir Katyčių skyriuje veikia Darbo taryba. Gimnazijos veiklos priežiūrą vykdo Šilutės rajono savivaldybės administracijos švietimo, sporto ir kultūros skyrius. Gimnazijos finansinės veiklos kontrolę vykdo Valstybės kontrolės institucijos ir Šilutės rajono savivaldybės taryba. |
| SSGG analizė: |
| Stiprybės.  1. Materialinė bazė nuolat turtinama, atsižvelgiant į gimnazijos ugdymo turinį ir poreikius.  2. Dirba kvalifikuoti mokytojai, turintys pedagoginės veiklos patirtį ir galimybes paruošti mokinius tolimesniam mokymuisi ir savarankiškam gyvenimui.  3. Sukurta šiuolaikiška, estetiška, saugi, moderni ir jauki ugdymo(si) aplinka.  4. Mokiniams sudaromos sąlygos lankyti konsultacijas gimnazijoje, aktyviai dalyvauti rajoninėse, apskrities, šalies olimpiadose, konkursuose, festivaliuose, konferencijose ir kt.  4. Geri mokinių ugdymo(si) rezultatai.  5. Geras orientavimasis į mokinių poreikius, paveiki pagalba mokiniui. Gimnazijoje dirba socialinis pedagogas, logopedas, specialusis pedagogas, mokytojų padėjėjai, psichologinę pagalbą teikia Šilutės vaiko gerovės ir globos centro psichologas pagal Europos sąjungos struktūrinės paramos „Europos socialinis fondas +“ projektą „Kompleksinės paslaugos (KOPA).  6. Neformaliojo švietimo programų pasiūla tenkina didžiosios dalies mokinių poreikius, gimnazijoje netrūksta įvairių veiklų.  7. Gerai organizuotas mokinių pavėžėjimas.  8. Tenkinant šeimų poreikius, gimnazijoje ir skyriuje sudaromos sąlygos vaikams ugdyti(s) visos dienos (10,5 val.) ikimokyklinio ugdymo grupėse.  9. Gimnazijoje veikia Vainuto bendruomenės vaikų dienos centras.  10. Įrengtos stebėjimo kameros padeda užtikrinti mokinių ir gimnazijos pastato ir teritorijos saugumą.  11. Gimnazija ir Katyčių skyrius dalyvauja ES struktūrinių fondų finansuojamuose projektuose.  12. Gimnazijoje ir Katyčių skyriuje įrengtos edukacinės lauko erdvės, kuriose vykdomos integruotos ir patyriminės veiklos. |
| Silpnybės.  1. Dalies mokinių žema mokymosi motyvacija, nesistemingas pamokų lankomumas.  2. Asmeninės pažangos pastovumas, gabių mokinių ugdymas.  3. Tėvų įtraukimas į aktyvų jų vaikų ugdymą ir atsakomybės prisiėmimas. |
| Galimybės.  1. Sistemingas ir kryptingas mokytojų kompetencijų stiprinimas tobulinant pamokos vadybą, stiprinant išmokimo stebėjimą, įvertinant kiekvieno mokinio pasiekimus ir asmeninę ūgtį.  2. Mokinių mokymosi motyvacijos stiprinimas individualizuojant ir diferencijuojant užduotis, paveikiai naudojant IT priemones, efektyviai išnaudojant edukacines erdves.  3. Ugdymo turinio įvairovė (aktyvi projektinė veikla, netradicinės ir integruotos pamokos, patyriminis ugdymas(sis)).  4. Tėvų (globėjų, rūpintojų), socialinių partnerių įtraukimas į ugdymo(si) procesą, siekiant mokinių asmeninės ugdymo(si) pažangos.  5. Aktyvi, partneryste ir lyderyste grįsta gimnazijos bendruomenė.  6. Tarptautinių, šalies programų, projektų paramos lėšų paieška, efektyvus jų panaudojimas.  7. Gamtamokslinės laboratorijos, orientuotos į 7, 8 I-IV klasių gamtos mokslų ugdymo programų papildymą ir praplėtimą, įrengimas.  8. Pagrindinio įvažiavimo į gimnaziją kelio atkarpos, kuri kelia pavojų mokinių ir darbuotojų saugumui, sutvarkymas.  10. Garažo mokykliniams autobusams pastatymas.  11. Virtualaus gimnazijos muziejaus įrengimas.  12. Lauko edukacinių erdvių praplėtimas. |
| Grėsmės.  1. Mokinių mažėjimas.  2. Didėjantis mokytojų amžiaus vidurkis.  3. Mokinių, turinčių specialiųjų ugdymosi poreikių, didėjimas.  4. Gilėjančios socialinės problemos kaime.  5. Mokytojų, švietimo pagalbos specialistų trūkumas. |

|  |  |
| --- | --- |
| Strateginio tikslo pavadinimas: Gerinti švietimo kokybę ir efektyvumą, sudaryti sąlygas mokytis visą gyvenimą. | Kodas |
| 01 |
| Strateginio tikslo aprašymas:  \* Ugdyti mokinių bendrąsias ir dalykines kompetencijas, padedančias pasiekti asmenybės ūgtį:  - kokybiškas, įtraukus, grįstas praktine veikla ugdymas(is), (svarbus ugdymo(si) rezultatyvumas, paveikus IT naudojimas, aktyvi projektinė veikla, netradicinės ir integruotos pamokos);  - aktyvus mokinių ugdymas(is), taikant inovatyvius mokymo(si) būdus ir metodus, prasmingai panaudojant turimas netradicines edukacines erdves, laisvą laiką tarp pamokų.  \* Stiprinti mokytojų asmeninį meistriškumą, lyderystę, plėtoti kolegialų bendravimą ir bendradarbiavimą.  \* Užtikrinti nuolatinį mokytojų kvalifikacijos kėlimą.  \* Efektyvinti bendravimą ir bendradarbiavimą su tėvais (globėjais, rūpintojais), socialiniais partneriais, įtraukiant juos į ugdymo(si) procesą.  \* Formuoti aktyvią, partneryste ir lyderyste grįstą, gimnazijos bendruomenę.  \* Įrengti gamtamokslinę laboratoriją, 7, 8 I-IV klasių mokiniams.  \* Įrengti virtualų gimnazijos muziejų.  \* Praplėsti edukacines lauko erdves.  \* Kryptingai plėtoti gimnazijos viešuosius ryšius.  \* Pastatyti garažą mokykliniams autobusams.  \* Sutvarkyti pagrindinio įvažiavimo į gimnaziją kelio atkarpą. | |
| Įgyvendinant šį strateginį tikslą vykdoma programa:  Ugdymo kokybės ir sporto plėtros programa. | |

Gimnazijos direktorė Laima Barakauskienė

Buhalterė Jovita Girskienė

2024-01-04